钦定古今图书集成/明伦汇编/闺媛典/第004卷 > 《论妓妾改嫁书》唐·李谔
## 钦定古今图书集成/明伦汇编/闺媛典/第004卷 > 《论妓妾改嫁书》唐·李谔

“慎终追远，民德归厚，三年无改，方称为孝。”闻朝臣之
内，有父祖之没，日月未远，子孙便分，其妓妾嫁卖，实
损风化。妾虽微贱，亲承衣履，服斩三年，古今通式。岂
容遽褫缞绖，强傅铅华，泣辞灵几之前，付送他人之
室。凡在见者，犹致伤心，况乎人子，能堪斯忍！复有朝
廷重臣，位望通显，平生交旧，情若弟兄，朝闻其死，夕
规其妾，方便求聘，以得为限。无廉耻之心，弃朋友之
义，居家治理，可移于官，既不正私，何能赞务。